Folketing
2004-11-23

Nu tror jeg nok, at det menneske, der trænger til at få en operation, få et nyt knæ f.eks., få en ny hofte, føler, at vedkommende bliver rask, når det bliver foretaget. Så operationer er da i høj grad med til at gøre folk raske. Hvorfor skulle man ellers opereres, hvis ikke det var for at blive rask, eller i hvert fald for at få fjernet smerter, eller hvad det nu kan være? Så selvfølgelig har det en effekt for borgerne. Det er samtidig også med til at sikre, at man hurtigere kommer tilbage på arbejdsmarkedet, når man kommer hurtigere igennem sundhedssystemet. Det har også været en væsentlig parameter, at man ikke skal gå og være syg, gå og vente så længe på at blive behandlet, at man bliver helt udstødt af arbejdsmarkedet. Vi har jo oplevet så mange eksempler på, at man går og venter, og man går og venter, og så ender det med, at man er kommet så langt væk fra arbejdsmarkedet, at man ikke kommer tilbage i ordinær beskæftigelse, og så bliver ulykken jo dobbelt. (Kort bemærkning).